CELEX: 32020D1663
Language: hu
Date: 2020-11-06 00:00:00
Title: A Bizottság (EU) 2020/1663 végrehajtási határozata (2020. november 6.) a 2004/558/EK bizottsági határozat I. és II. mellékletének a szarvasmarhák fertőző rhinotracheitisével kapcsolatban Csehország betegségtől mentes státuszának elismerése és Franciaország több régiója felszámolási programjának jóváhagyása tekintetében történő módosításáról (az értesítés a C(2020) 7578. számú dokumentummal történt) (EGT-vonatkozású szöveg)

2020.11.10.   
               
               
                  HU
               
               
                  Az Európai Unió Hivatalos Lapja
               
               
                  L 374/8
               
            
         A BIZOTTSÁG (EU) 2020/1663 VÉGREHAJTÁSI HATÁROZATA
         (2020. november 6.)
         a 2004/558/EK bizottsági határozat I. és II. mellékletének a szarvasmarhák fertőző rhinotracheitisével kapcsolatban Csehország betegségtől mentes státuszának elismerése és Franciaország több régiója felszámolási programjának jóváhagyása tekintetében történő módosításáról
         
            
               (az értesítés a C(2020) 7578. számú dokumentummal történt)
            
         
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a szarvasmarhafélék és a sertések Közösségen belüli kereskedelmét érintő állategészségügyi problémákról szóló, 1964. június 26-i 64/432/EGK tanácsi irányelvre (1) és különösen annak 9. cikke (2) bekezdésére és 10. cikke (2) bekezdésére,
         mivel:
         
                     (1)
                  
                  
                     A 64/432/EGK tanácsi irányelv állategészségügyi szabályokat állapít meg a szarvasmarhafélék Unión belüli kereskedelme tekintetében. Az irányelv 9. cikke előírja, hogy az a tagállam, amelyben kötelező országos ellenőrző program működik az irányelv E. mellékletének (II) részében felsorolt betegségek ellenőrzésére, a Bizottság elé terjesztheti a programját jóváhagyás céljából. Az említett cikk rendelkezik továbbá arról, hogy a szarvasmarhafélék Unión belüli kereskedelméhez további garanciák kérhetők. A szarvasmarhák 1-es típusú marhaherpeszvírus (a továbbiakban: BHV1) okozta fertőző rhinotracheitisét a 64/432/EGK irányelv E. mellékletének (II) része felsorolja.
                  
               
                     (2)
                  
                  
                     2020 februárjában Franciaország alátámasztó dokumentumokat nyújtott be a Bizottsághoz a szarvasmarhák fertőző rhinotracheitise elleni védekezésre és e betegség felszámolására irányuló, Korzika kivételével az ország egész európai területére kiterjedő nemzeti programjának jóváhagyása érdekében, és jóváhagyást kért a szarvasmarhák fertőző rhinotracheitisével kapcsolatos további garanciáknak a 64/432/EGK irányelv 9. cikkével összhangban történő alkalmazására.
                  
               
                     (3)
                  
                  
                     A 64/432/EGK irányelv 10. cikke előírja, hogy amennyiben egy tagállam úgy véli, hogy területe vagy annak egy része mentes az E. mellékletének (II) részében felsorolt betegségek valamelyikétől, arról megfelelő alátámasztó dokumentációt kell küldenie a Bizottságnak. Az említett cikk rendelkezik továbbá arról, hogy a szarvasmarhafélék Unión belüli kereskedelméhez további garanciák kérhetők.
                  
               
                     (4)
                  
                  
                     2020 januárjában Csehország alátámasztó dokumentumokat nyújtott be a Bizottsághoz az ország teljes területe BHV1-mentességének elismerése érdekében, és jóváhagyást kért a szarvasmarhák fertőző rhinotracheitisével kapcsolatos további garanciáknak a 64/432/EGK irányelv 10. cikkével összhangban történő alkalmazására.
                  
               
                     (5)
                  
                  
                     A 2004/558/EK bizottsági határozat (2) felsorolja azokat a tagállamokat és régiókat, ahol a szarvasmarhák fertőző rhinotracheitisére vonatkozóan további garanciák érvényesek a 64/432/EGK irányelv 9., illetve 10. cikkével összhangban. A 2004/558/EK határozat I. melléklete sorolja fel azokat a tagállamokat és régiókat, amelyekre a szarvasmarhák fertőző rhinotracheitisére vonatkozóan a 64/432/EGK irányelv 9. cikke szerinti további garanciák érvényesek, míg a 2004/558/EK II. melléklete azokat, melyekre a szarvasmarhák fertőző rhinotracheitisére vonatkozó további garanciák a 64/432/EGK irányelv 10. cikke szerint érvényesek.
                  
               
                     (6)
                  
                  
                     A Franciaország által benyújtott igazoló dokumentumok értékelése nyomán e tagállam kontinentális megyéit – Korzika kivételével – fel kell venni a 2004/558/EK határozat I. mellékletébe, és ezekben a szarvasmarhák fertőző rhinotracheitisével kapcsolatos további garanciákat a 64/432/EGK irányelv 9. cikkével összhangban kell alkalmazni.
                  
               
                     (7)
                  
                  
                     A Csehország által benyújtott igazoló dokumentumok értékelése nyomán ezt az országot a továbbiakban nem indokolt szerepeltetni a 2004/558/EK határozat I. mellékletében, hanem ehelyett annak II. mellékletében kell feltüntetni, és az ország tekintetében a szarvasmarhák fertőző rhinotracheitisével kapcsolatos további garanciákat a 64/432/EGK irányelv 10. cikkével összhangban kell alkalmazni.
                  
               
                     (8)
                  
                  
                     A 2004/558/EK határozat I. és II. mellékletét tehát ennek megfelelően módosítani kell.
                  
               
                     (9)
                  
                  
                     Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A HATÁROZATOT:
         
            1. cikk
            A 2004/558/EK határozat I. és II. mellékletének helyébe e határozat mellékletének szövege lép.
         
         
            2. cikk
            Ennek a határozatnak a tagállamok a címzettjei.
         
         
            Kelt Brüsszelben, 2020. november 6-án.
            
               
                  a Bizottság részéről
               
               Sztella KIRIAKÍDISZ
               
                  a Bizottság tagja
               
            
         
         
            (1)  HL 121., 1964.7.29., 1977/64. o.
         
         
            (2)  A Bizottság 2004/558/EK határozata (2004. július 15.) a 64/432/EGK tanácsi irányelvnek a szarvasmarhafélék Közösségen belüli kereskedelme esetében a szarvasmarhák fertőző rhinotracheitisével kapcsolatos további garanciákra vonatkozó végrehajtásáról és az egyes tagállamok által benyújtott felszámolási programok jóváhagyásáról (HL L 249., 2004.7.23., 20. o.).
      
      
         
            MELLÉKLET
            
               
                  
                     „I. MELLÉKLET
                     
                                 Tagállamok
                              
                              
                                 A tagállamok azon régiói, amelyekre a 64/432/EGK irányelv 9. cikke szerint a szarvasmarhák fertőző rhinotracheitisére vonatkozóan további garanciák érvényesek
                              
                           
                                 Belgium
                              
                              
                                 Minden régió
                              
                           
                                 Franciaország
                              
                              
                                 Auvergne-Rhône-Alpes régió
                                 Burgundia-Franche-Comté régió
                                 Bretagne régió
                                 Közép-Franciaország-Loire-völgy régió
                                 Kelet-Franciaország régió
                                 Felső-Franciaország régió
                                 Île-de-France régió
                                 Normandia régió
                                 Új-Aquitania régió
                                 Okcitánia régió
                                 Loire-mente régió
                                 Provence-Alpes-Côte d’Azur régió
                              
                           
                                 Olaszország
                              
                              
                                 Friuli-Venezia Giulia régió
                                 Trento autonóm megye
                              
                           
                                 Luxemburg
                              
                              
                                 Minden régió
                              
                           
               
               
                  
                     II. MELLÉKLET
                     
                                 Tagállamok
                              
                              
                                 A tagállamok azon régiói, amelyekre a 64/432/EGK irányelv 10. cikke szerint a szarvasmarhák fertőző rhinotracheitisére vonatkozóan további garanciák érvényesek
                              
                           
                                 Csehország
                              
                              
                                 Minden régió
                              
                           
                                 Dánia
                              
                              
                                 Minden régió
                              
                           
                                 Németország
                              
                              
                                 Minden régió
                              
                           
                                 Olaszország
                              
                              
                                 Valle d’Aosta régió
                                 Bolzano autonóm tartomány
                              
                           
                                 Ausztria
                              
                              
                                 Minden régió
                              
                           
                                 Finnország
                              
                              
                                 Minden régió
                              
                           
                                 Svédország
                              
                              
                                 Minden régió
                              
                           
                                 Egyesült Királyság
                              
                              
                                 Jersey-szigetek
                              
                           
               ”